**«Татарстан Республикасында халыкка адреслы социаль ярдәм**

**күрсәтү турында» Татарстан Республикасы Законының 8 статьясының**

**аерым нигезләмәләренең һәм «Татарстан Республикасында беренче бала тууга (уллыкка алынуга) бәйле рәвештә айлык түләүне билгеләүне һәм гамәлгә ашыруны оештыру турында» Татарстан Республикасы Законының**

**үз көчен югалтуын тану хакында**

Татарстан Республикасы

Дәүләт Советы тарафыннан

2022 елның 15 декабрендә

кабул ителде

**1 статья**

Түбәндәгеләрне үз көчен югалткан дип танырга:

1) «Татарстан Республикасында халыкка адреслы социаль ярдәм күрсәтү турында» 2004 елның 8 декабрендәге 63-ТРЗ номерлы Татарстан Республикасы Законының 8 статьясындагы 7 пунктының өченче – алтынчы абзацларын (Татарстан Дәүләт Советы Җыелма басмасы, 2004, № 12 (II өлеш); 2005, № 2; 2006,  
№ 2 (I өлеш); 2007, № 11; 2014, № 6 (II өлеш); Татарстан Республикасы законнар җыелмасы, 2022, № 3 (I өлеш);

2) «Татарстан Республикасында беренче бала тууга (уллыкка алынуга) бәйле рәвештә айлык түләүне билгеләүне һәм гамәлгә ашыруны оештыру турында» 2018 елның 11 апрелендәге 18-ТРЗ номерлы Татарстан Республикасы Законын (Татарстан Республикасы законнар җыелмасы, 2018, № 29 (I өлеш).

**2 статья**

1. Әлеге Закон 2023 елның 1 гыйнварыннан үз көченә керә.

2. 16 яшькә кадәрге балага (гомуми белем бирү оешмасында белем алучыга – ул укуын тәмамлаганчы, әмма аңа 18 яшь тулганчы гына) айлык пособие 2023 елның 1 гыйнварына кадәр билгеләнгән гражданнарга әлеге айлык пособие аны бирү срогы тәмамланганчы түләнә.

Татарстан Республикасы

Президенты Р.Н. Миңнеханов

Казан, Кремль

2022 ел, 23 декабрь

№ 97-ТРЗ